Document ID: 32013R0317

UREDBA KOMISIJE (EU) št. 317/2013
z dne 8. aprila 2013
o spremembi prilog k uredbam (ES) št. 1983/2003, (ES) št. 1738/2005, (ES) št. 698/2006, (ES) št. 377/2008 in (EU) št. 823/2010 glede mednarodne standardne klasifikacije izobrazbe
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1177/2003 z dne 16. junija 2003 o statistiki Skupnosti o dohodku in življenjskih pogojih (EU-SILC) (1) ter zlasti člena 15 Uredbe,
ob upoštevanju Uredbe Sveta (ES) št. 530/1999 z dne 9. marca 1999 o strukturni statistiki plačil in stroškov dela (2) in zlasti člena 11 Uredbe,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (3) in zlasti člena 4 Uredbe,
ob upoštevanju Uredbe (ES) št. 452/2008 Evropskega parlamenta in Sveta z dne 23. aprila 2008 o pripravi in razvoju statističnih podatkov o izobraževanju in vseživljenjskem učenju (4) ter zlasti člena 6(1) Uredbe,
ob upoštevanju naslednjega:
(1)
Uvedba posodobljenega klasifikacijskega sistema je osrednjega pomena za stalna prizadevanja Komisije za ohranitev ustreznosti evropske statistike ob upoštevanju razvoja in sprememb na področju izobraževanja.
(2)
Organizacija Združenih narodov za izobraževanje, znanost in kulturo (Unesco) je revidirala doslej uporabljano različico mednarodne standardne klasifikacije izobrazbe (ISCED 1997), da bi se zagotovila njena skladnost z razvojem politike in strukture izobraževanja in usposabljanja.
(3)
Zaradi potrebe po mednarodni primerljivosti izobraževalnih statistik morajo države članice in institucije Evropske unije uporabljati klasifikacije izobrazbe, ki so združljive z revidirano mednarodno standardno klasifikacijo izobrazbe ISCED 2011 (v nadaljnjem besedilu: ISCED 2011), kakor so jo sprejele države članice Unesco na 36. Generalni konferenci novembra 2011.
(4)
Zaradi uvedbe revidirane mednarodne standardne klasifikacije izobrazbe je treba spremeniti različna sklicevanja na ISCED, ISCED 97 in ISCED 1997 ter dopolniti številne ustrezne instrumente.
(5)
Zato je treba ustrezno spremeniti naslednje uredbe: Uredbo Komisije (ES) št. 1983/2003 z dne 7. novembra 2003 o izvajanju Uredbe (ES) št. 1177/2003 Evropskega parlamenta in Sveta o statistiki Skupnosti o dohodku in življenjskih pogojih (EU-SILC) glede seznama ciljnih primarnih spremenljivk (5); Uredbo Komisije (ES) št. 1738/2005 z dne 21. oktobra 2005 o spremembi Uredbe (ES) št. 1916/2000 glede opredelitve in posredovanja podatkov o strukturi plač (6); Uredbo Komisije (ES) št. 698/2006 z dne 5. maja 2006 o izvajanju Uredbe Sveta (ES) št. 530/1999 v zvezi z vrednotenjem kakovosti strukturne statistike stroškov dela in plač (7); Uredbo Komisije (ES) št. 377/2008 z dne 25. aprila 2008 o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti v zvezi s šifriranjem, ki se od leta 2009 dalje uporablja za posredovanje podatkov, o uporabi podvzorca za zbiranje podatkov o strukturnih spremenljivkah in opredelitvi referenčnih četrtletij (8); Uredbo Komisije (EU) št. 823/2010 z dne 17. septembra 2010 o izvajanju Uredbe (ES) št. 452/2008 Evropskega parlamenta in Sveta o pripravi in razvoju statističnih podatkov o izobraževanju in vseživljenjskem učenju glede statističnih podatkov o sodelovanju odraslih pri vseživljenjskem učenju (9).
(6)
Ukrepi, predvideni s to uredbo, so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Sprememba Uredbe (ES) št. 1983/2003
Opomba št. 19 v prilogi k Uredbi (ES) št. 1983/2003 se nadomesti z naslednjim:
„ISCED 2011: mednarodna standardna klasifikacija izobrazbe 2011.“
Člen 2
Sprememba Uredbe (ES) št. 1738/2005
Uredba (ES) št. 1738/2005 se spremeni:
1.
„ISCED 97“ se v prilogah povsod nadomesti z „ISCED 2011“.
2.
Spremenljivka 2.5 Priloge I se nadomesti z naslednjim:
„Stopnja dosežene izobrazbe (ISCED 2011)“.
3.
Spremenljivka 2.5 Priloge II se nadomesti z naslednjim:
„Stopnja dosežene izobrazbe (ISCED 2011)
Ta spremenljivka zadeva najvišjo uspešno končano stopnjo izobrazbe, ki jo je zaposleni pridobil po mednarodni standardni klasifikaciji izobrazbe, različici iz leta 2011 (ISCED 2011). Izraz ‚uspešno končana stopnja‘ vključuje pridobitev spričevala ali diplome, če se potrdila izdajajo. Če se spričevala ne izdajajo, je za uspešno dokončanje obvezna polna prisotnost.
Skupine šifer, ki jih je treba uporabiti, so določene v izvedbenih navodilih ankete o strukturi plač.“
Člen 3
Sprememba Uredbe (ES) št. 698/2006
Uredba (ES) št. 698/2006 se spremeni:
V oddelku 2.1(2) Priloge se sklic na „stopnjo izobrazbe (ISCED 0 do 6)“ nadomesti s „stopnjo dosežene izobrazbe (ravni 0 do 8 ISCED 2011)“.
Člen 4
Sprememba Uredbe (ES) št. 377/2008
Uredba (ES) št. 377/2008 se spremeni:
Priloga III se spremeni v skladu s Prilogo I k tej uredbi.
Člen 5
Sprememba Uredbe (EU) št. 823/2010
Uredba (ES) št. 823/2010 se spremeni:
Prilogi I in II se spremenita v skladu s Prilogo II k tej uredbi.
Člen 6
Ta uredba začne veljati dvajseti dan po objavi v Uradnem listu Evropske unije.
Uporablja se od referenčnega leta, ki se začne 1. januarja 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2013

Labels: 12
7
19